CELEX: 62019TN0773
Language: fi
Date: 2019-11-11 00:00:00
Title: asia T-773/19: Kanne 11.11.2019 – BAE Systems v. komissio

10.2.2020   
            
            
               FI
            
            
               Euroopan unionin virallinen lehti
            
            
               C 45/54
            
         
      Kanne 11.11.2019 – BAE Systems v. komissio
      (asia T-773/19)
      (2020/C 45/47)
      Oikeudenkäyntikieli: englanti
      
         Asianosaiset
      
      
         Kantaja: BAE Systems plc (London, Yhdistynyt kuningaskunta) (edustajat: asianajaja N. Gràcia Malfeito, solicitor W. Leslie ja asianajaja I. Lunneryd)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan valtiontuesta SA.44896, jonka Yhdistynyt kuningaskunta on myöntänyt ulkomaisten väliyhteisöjen konsernirahoitukseen sovellettavan poikkeuksen nojalla, 2.4.2019 annetun komission päätöksen C(2019) 2526 Final
               
            
                  —
               
               
                  velvoittamaan joka tapauksessa komission korvaamaan kantajalle tästä menettelystä aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1.
               
               
                  Ensimmäinen kanneperuste perustuu siihen, että komissio on tehnyt oikeudellisen virheen ja ilmeisen arviointivirheen päätellessään, että merkityksellisen viitejärjestelmän muodostivat ulkomaisia väliyhteisöjä (Controlled Foreign Company) koskevat säännöt (CFC-säännöt) eikä Yhdistyneen kuningaskunnan yhtiöverojärjestelmä. Erityisesti komission päätelmällä, jonka mukaan viitejärjestelmän muodostavat Yhdistyneen kuningaskunnan CFC-säännöt, sovelletaan virheellisesti unionin tuomioistuinten oikeuskäytäntöä. Komission olisi sen sijaan pitänyt päätellä, että asianmukainen viitejärjestelmä oli Yhdistyneen kuningaskunnan yhtiöverojärjestelmä, jonka olennainen ja erottamaton osa CFC-säännöt ovat.
               
            
                  2.
               
               
                  Toinen kanneperuste, joka perustuu siihen, että komissio on tehnyt oikeudellisen virheen ja ilmeisen arviointivirheen viitejärjestelmän tavoitteiden osalta.
               
            
                  3.
               
               
                  Kolmas kanneperuste, joka perustuu siihen, että komissio on tehnyt oikeudellisen virheen ja ilmeisen arviointivirheen sekä jättänyt noudattamatta perusteluvelvollisuuttaan päätellessään, että konsernirahoitukseen sovellettava poikkeus merkitsee valikoivaa poikkeusta viitejärjestelmästä ja erityisesti, että yritykset, jotka saavat muuntyyppisiä kaupankäynnin ulkopuolisia rahoitustuloja, ovat sellaisessa oikeudellisessa ja tosiasiallisessa tilanteessa, joka voidaan rinnastaa sellaisten yritysten tilanteeseen, jotka saavat kaupankäynnin ulkopuolisia rahoitustuloja ehdot täyttävistä lainoista.